Haenertsburg hou hierdie naweek Lentefees (van 23 September tot 1 Oktober) en die beste plek om soos ’n besige by van blom tot blom te dartel, is die Cheerio-tuin. Om deur dié tuin te stap, is soos om binne in ’n kaleidoskoop te wees – om elke hoek is hier ’n nuwe ontploffing van kleurryke bloeisels: pienk, pers, rooi en oranje! Dis lente en ek is bevoorreg om die tuin in sy volle glorie te sien.
Sylvia Thompson, ’n plantentoesias, het die tuin begin in 1946 en dit vir 30 jaar versorg. Sy het gevind dat plante van die Noordelike Halfrond goed aard in dié klimaat. Die keiser van Japan se dokter het destyds ’n artikel deur Thompson gelees en vir haar sade vir skaars azaleas en kersiebloeiselbome gestuur, en vandag lyk die tuin na ’n toneel uit Memoirs of a geisha.
Waar? 4 km verby Haenertsburg op pad na Tzaneen op die R71. Draai af na die Cheeriovallei. Jy kan nie die naamborde miskyk nie.
Aan die punt van Rissikstraat is iets wat lyk soos ’n filmstel uit die dae van die goudstormloop. Never Despair is ’n klein museum waar jy op panele meer kan leer oor die dorp se goudkoorsdae, die Makgoba-oorlog en die Anglo-Boereoorlog. Hier lees jy onder meer dat Haenertsburg op 13 September 1887 gestig is en vernoem is na die Duitser Carl Ferdinand Haenert, wat ’n jaar tevore goud gevind het by die nabygeleë Houtboschberg.
Langsaan, by New Found Out, kan jy snuister tussen kleurvolle handgemaakte leerskoene, rokke en juwele. En dan kom jy by Memory Hold-the-Door, ’n boekwinkel met ’n merkwaardige versameling Africana. Stof ’n ou boek af en maak jouself tuis voor die kaggel met ’n kondensmelkkoffie of op die stoep van die Village Kitchen-koffiewinkel – dis deel van die boekwinkel.
Nipper Thompson en sy vrou, Sylvia, het in die Switserse Alpe leer kaas maak op die “primitiewe” manier: alles met die hand, deur dikmelk in ’n groot koperpot te roer wat bo ’n vuur staan.
In reaksie op die wêreldwye beweging dat enkelgebruik-plastiekartikels verban moet word, het die skool besluit om deel te word van die “Rethink the Bag”-veldtog waardeur die skool as ’n plastieksakvrye sone geklassifiseer word.
Verder sê sy hierdie eed is onderteken in die hoop op ’n skoner, meer volhoubare toekoms vir die land.